دوزخ جو دروازو (Door to Hell) ترڪمنستان جي صوبي آخال جي ڳوٺ دروازي ۾ قدرتي گئس جو ميدان آهي، جيڪو 1971ع ۾ ٽٽي هڪ وڏي کڏ ۾ تبديل ٿي ويو هو. ان کان پوءِ جيالوجي جي ماهرن اتان نڪرندڙ گيس کي باهه ڏئي ڇڏي ته جيئن نڪرندڙ گئسن جي زهريلن اَثرن کان بچي سگهجي. هن کڏي جو قطر 69 ميٽر ۽ اونهائي ٽيهه ميٽرن جي لڳ ڀڳ آهي. هي علائقو هاڻي هڪ مشهور سياحتي هنڌ بڻجي چڪو آهي ۽ گذريل پنجن سالن ۾ پنجهاهه هزارن جي لڳ ڀڳ سياح هتي اچي چڪا آهن، جڪي هتي ڀرپاسي جي ويران ريگستان ۾ ڪيمپنگ به ڪن ٿا.